CELEX: 32017R2231
Language: bg
Date: 2017-12-04 00:00:00
Title: Регламент за изпълнение (ЕС) 2017/2231 на Комисията от 4 декември 2017 година за изменение на Регламент за изпълнение (ЕС) 2016/329 по отношение на името на притежателя на разрешението за 6-фитаза (Текст от значение за ЕИП. )

5.12.2017   
            
            
               BG
            
            
               Официален вестник на Европейския съюз
            
            
               L 319/28
            
         РЕГЛАМЕНТ ЗА ИЗПЪЛНЕНИЕ (ЕС) 2017/2231 НА КОМИСИЯТА
   от 4 декември 2017 година
   за изменение на Регламент за изпълнение (ЕС) 2016/329 по отношение на името на притежателя на разрешението за 6-фитаза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В съответствие с член 13, параграф 3 от Регламент (ЕО) № 1831/2003 Kaesler Nutrition GmbH подаде заявление с предложение за промяна на името на притежателя на разрешението, посочено в Регламент за изпълнение (ЕС) 2016/329 на Комисията (2).
            
         
               (2)
            
            
               Lohmann Animal Nutrition GmbH, притежателят на разрешението за фуражната добавка 6-фитаза, е променил дружественото си наименование на „Kaesler Nutrition GmbH“, считано от 3 юли 2017 г. Заявителят представи съответна информация в подкрепа на своето искане.
            
         
               (3)
            
            
               Предложената промяна на притежателя на разрешението е от чисто административно естество и не налага нова оценка на съответните добавки. Европейският орган за безопасност на храните бе уведомен за подаденото заявление.
            
         
               (4)
            
            
               За да може Kaesler Nutrition GmbH да упражнява правата си за търговия, е необходимо да бъде променено името на притежателя на разрешението. Поради това Регламент за изпълнение (ЕС) 2016/329 следва да бъде съответно изменен.
            
         
               (5)
            
            
               Тъй като няма съображения за безопасност, които да налагат незабавното прилагане на измененията, предвидени в настоящия регламент, е целесъобразно да се предвиди преходен период, по време на който фуражната добавка 6-фитаза, както и премиксите и комбинираните фуражи, в които тя се съдържа и които са в съответствие с разпоредбите, прилагани преди датата на влизане в сила на настоящия регламент, да могат да продължат да се пускат на пазара и да се употребяват до изчерпване на складовите наличности.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент за изпълнение (ЕС) 2016/329
   Регламент за изпълнение (ЕС) 2016/329 се изменя, както следва:
   
               1)
            
            
               В заглавието думите „притежател на разрешението Lohmann Animal Nutrition GmbH“ се заменят с думите „притежател на разрешението Kaesler Nutrition GmbH“.
            
         
               2)
            
            
               В приложението, във втората колона на таблицата, озаглавена „Наименование на притежателя на разрешението“, думите „Lohmann Animal Nutrition GmbH“ се заменят с думите „Kaesler Nutrition GmbH“.
            
         Член 2
   Преходни мерки
   Фуражната добавка 6-фитаза съгласно приложението към Регламент за изпълнение (ЕС) 2016/329 както и премиксите и комбинираните фуражи, в които тя се съдържа и които са произведени и етикетирани преди 25 декември 2017 г. в съответствие с правилата, приложими преди 25 декември 2017 г., могат да продължат да бъдат пускани на пазара и употребявани до изчерпване на складовите наличности.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Регламент за изпълнение (ЕС) 2016/329 на Комисията от 8 март 2016 г. за разрешаване на употребата на 6-фитаза като фуражна добавка за всички видове птици и за отбити прасенца, свине за угояване, свине майки и видове свине с по-малко стопанско значение (притежател на разрешението Lohmann Animal Nutrition GmbH) (ОВ L 62, 9.3.2016 г., стр. 5).